Document ID: /roh_data/filtered/fineweb-2-filterrobots_roh.jsonl.gz/62680

In auter punct impurtant per las clientas ed ils clients saja la segirtad da las colliaziuns. Era qua hajan els lavurà bain, scrivan las Viafiers federalas. 98,9% da tut las passagieras e tut ils passagiers hajan cuntanschì il proxim tren.
La buna punctualitad saja d’attribuir al fatg ch’ins haja planisà meglier ils plazzals e ch’ins haja repartì las lavurs pli guliv sur l’entir onn. Ultra da quai hajan els nudà pli paucs disturbis vid ils binaris ed ils trens l’onn passà. Era che pli paucas persunas èn viagiadas cun il tren pervia da la pandemia haja distgargià la rait.
La gronda sfida per il futur vesa la SBB tar l'urari. Perquai vul ella stgaffir là dapli reservas ils proxims onns.